Ramen

sarong klase nin Japanese noodle dish na an ginikanan gikan sa Chinese noodle dishes. Parte ini kan Japanese Chinese cuisine.Kaiba digdi an  na sinisirbi sa manlaen laen na sabaw. An pirmeng sabaw  iyo an  Tawyo asin miso,na an tipikal na pang ibabaw kaiba an ginurot na karneng orig (), nori (pina alang na seaweed), lacto-fermented na kawayan (menma), asin scallions. Haros gabos na rehiyon sa Hapon igwa nin sadiri nindang baryasyon nin ramen, arog kan tonkotsu (sabaw nin tulang kang orig) ramen kan Kyushu asin an miso ramen kan Hokkaido.

An ginikanan kan ramen masusog pabalik sa Yokohama Chinatown kan huring parte kan ika-19 siglo. Mantang an tataramon na "ramen" sarong pagsubli sa Hapon kan tataramon na Intsik na lāmiàn (), na an boot sabihon "pulled noodles", an ramen dai man talaga hale sa arin man na putaheng lamian. An Lamian parte kan lutuon kan norteng Tsina, mantang an ramen nag-ebolusyon gikan sa mga putaheng noodle kan Tsina sa timog gikan sa mga rehiyon arog kan Guangdong, na nagpapahiling kan demograpiko kan mga imigranteng Intsik sa Yokohama.  An Ramen kadaklan limitado sa komunidad nin mga Intsik sa Hapon asin dai nanggad nagin papolar sa bilog na nasyon sagkod pagkatapos kan Ikaduwang Gerang Pankinaban (partikularmente an Ikaduwang Gerang Tsina-Hapon ), kasunod kan paglangkaw kan pagkonsumo nin trigo huli sa kakulangan nin bagas asin an pagbalik kan minilyon na mga kolonisador na Hapon hale sa Tsina . Kan 1958, an instant noodles naimbento ni Momofuku Ando, na orog pang nagpabantog kan putahe.

An popularidad kan ramen naglakop sa luwas kan Hapon, na nagin sarong kultural na imahe na nagrerepresentar kan nasyon sa bilog na kinaban. Sa Korea, an ramen midbid sa orihinal na pangaran kaini na "ramen" (  ) siring man si ramyeon ( 라면 ), sarong lokal na pagkakaiba sa putahe. Sa Tsina, an ramen inaapod na rìshì lāmiàn (/"Lamian sa estilo sa Hapon"). An Ramen nakaabot man sa mga kadena nin restawran sa Solnopan. An ramen na madali sanang gibuhon, pig-eksportar hale sa Hapon kan 1971 asin poon kaidto nagkaigwa na nin internasyonal na pagmidbid. An pankinaban na popularidad kan ramen minsan nagdara sa terminong ini na ginagamit sa salang paagi sa Anglosphere bilang sarong catch-all para sa anuman na putaheng sabaw nin pansit .